Man dood ná hy tuisgemaakte vuurpyl lanseer | Maroela Media
Mike Hughes (Foto: James Quigg/Daily Press via AP, File)
'n Amerikaanse waaghals is dood in 'n poging om 'n tuisgemaakte vuurpyl in 'n woestyn in die deelstaat Kalifornië te lanseer.
Mike Hughes (64) se stoomaangedrewe vuurpyl het Saterdag neergestort kort nadat dit naby Barstow opgestyg het. 'n Video op sosiale media wys hoe 'n vuurpyl in die lug geskiet word voordat dit grond toe tuimel.
Hughes het geglo dat die aarde plat is en gehoop om dié aanname te bewys deur na die ruimte te reis.
Die lansering van Hughes se vuurpyl is na bewering verfilm as deel van Homemade Astronauts, 'n nuwe TV-reeks oor amateur-vuurpylmakers wat op die US Science Channel uitgesaai sou word. Die projek moes met 'n knap begroting uitgevoer word.
Science Channel het in 'n twiet gesê Hughes is dood terwyl hy sy droom nagejaag het.
Dom astrantheid het sy eie perke.
You play by the sword….you die by the sword
As die aarde dan nie plat is nie, maar wat is dit dan? Hmm…
As jy bietjie oor Mike gaan oplees het hy waarskynlik net die plat aarde teorie gebruik om geld uit sulke denkers uit te melk. Hy speel al van sy kinderdae af met vuurpyle en het geld nodig gehad vir 'n spesiale vuurpyl. Hy was alles behalwe dom en sou dieselfde waarnemings wat hy wou doen beter kon doen met 'n weerballon en GoPro kamera. Dit was seker sy droom om met sy eie vuurpyl te kon vlieg. Daarvoor het hy geld nodig gehad. Hy het die regte groep mense gekies om hom te borg. Hy het geweet hy kan enige… Lees meer »